<classify> Senegal vs Tanzania itachezwa muda gani? Jumapili tarehe 23 June, 2019 20:00 EAT Uwanja ambao mchezo utachezwa. Uwanja wa 30 June, jijini Cairo Mbali na wenyeji Misri, Senegal ni moja ya mataifa yanayopewa nafasi kubwa ya kutwaa ndoo ya AFCON mwaka huu. Wamekuwa na mfululizo wa matokeo mazuri ambapo katika michezo yao sita ya mwisho wameshinda yote huku wakiruhusu goli moja pekee. Macho yote katika safu ya ushambuliaji ya Senegal yanaangukia kwa mshambulizi wa Liverpool Sadio Mane, ambaye hivi karibuni ametoka kushinda ubingwa wa Ulaya na klabu yake. Kwenye ukuta wa timu hiyo kuna beki kisiki anayekipiga Napoli Kalidou Koulibaly, benchi la ufundi lipo chini ya mwamba Aliou Cisse. Unaweza kuona namna gani kuna ugumu kuifunga timu hiyo. Tanzania ikiwa ni mara ya pili kushiriki michuano hii bado ina mambo mengi ya kujifunza licha kwamba lolote linaweza kutokea. Ni timu ambayo imeanza kujitengeneza vizuri kutokana na kuanza kuwa na baadhi ya wachezaji wanaocheza sehemu mbalimbali za Afrika na Ulaya. Mbwana Samatta anayekipiga KRC Genk ambaye ni nahodha wa Taifa Stars ni moja ya wachezaji tegemezi ukizingatia ametoka kuwa mfungaji bora wa Ligi Kuu Ubelgiji Jupiler Pro League kwa kufunga mabao 20. Simon Msuva pia anayecheza Difaa Hassan Al Jadida ni moja pia ya wachezaji tegemezi na wengine wengi kama Adi Yusuf anayecheza Ligi Daraja la Pili England. Haijawa na matokeo mazuri sana mfululizo. Katika michezo ya hivi karibuni, walipoteza 1-0 dhidi ya Misri na kwenda sare ya bao 1-1, yote hii ikiwa ni michezo ya kirafiki. Mechi za ugenini, Tanzania haijawa na matokeo mzuri. Mechi sita kati ya saba za mwisho walizocheza ugenini zote wamepoteza. SENEGAL TANZANIA.  <topic>: MICHEZO 